stanford-oval/wikipedia huggingface dataset:
Save Your Kisses for Me
הערות שוליים

↑  Phillpot, Clive; Tarsia, Andrea; Archer, Michael; Brooks, Rosetta (2000). Live in Your Head: Concept and Experiment in Britain, 1965–75. Whitechapel Art Gallery.
↑  Ami Sedghi (4 בנובמבר 2012). "UK's million-selling singles: the full list". The Guardian. נבדק ב-4 בנובמבר 2012. {{cite news}}:  (עזרה)
↑  Lee Sheriden recalls the song's origins on stage, 23 March 2007, Becon Theatre, Beaconsfield
↑  Songs4europe. "A Song for Europe, 1976". אורכב מ-המקור ב-2012-08-16. נבדק ב-2009-02-20.
↑  O'Connor, John Kennedy. The Eurovision Song Contest - The Official History. Carlton Books, UK. 2007 ISBN 978-1-84442-994-3
↑  BPI. "Statistics - Certified awards - Brotherhood of Man". נבדק ב-2009-02-05.
↑  Everyhit. "Top-selling singles of the 1970s - 1976". נבדק ב-29 באוגוסט 2011. {{cite web}}:  (עזרה)
↑  Lesueur, InfoDisc, Daniel Lesueur, Dominic Durand,. "InfoDisc : Les N° 1 par Artiste (Nombre de Semaines)". Infodisc.fr (בצרפתית). נבדק ב-2017-10-30.{{cite web}}:  תחזוקה - ציטוט: extra punctuation (link)
↑  Tsort. ""Save Your Kisses for Me" Bobby Vinton version". נבדק ב-2009-02-15.
↑  Explow. "Brotherhood of Man images". נבדק ב-26 במאי 2012. {{cite web}}:  (עזרה)
↑  דודי פטימר, ‏איפה האקס פקטור? המחווה המאכזבת של עדן אלנה לאירוויזיון, באתר מעריב אונליין, 25 בפברואר 2019
| --- | --- |
בקרת זהויות :  MusicBrainz release group: 3db5f666-dd9e-375d-bb6e-57212839472e  MusicBrainz work: a033616c-309e-3fb1-8989-9ee2c05fb1d2
ברנבאש פשטי

| --- | --- |
אין תמונה חופשית
 לידה:  4 באוקטובר 1920 שאטוראליאויהיי, הונגריה 
 פטירה:  24 בדצמבר 1944 (בגיל 24) שופרונקהידה, הונגריה 
 מדינה:  הונגריה 
 מפלגה:  המפלגה הקומוניסטית של צרפת 
 
ברנבאש פשטי בשמו המקורי: יוז'ף גצלר - József Getzler (בהונגרית: Pesti Barnabás; שאטוראליאויהיי, 4 באוקטובר 1920 – שופרונקהידה, 24 בדצמבר 1944) היה מהנדס כימיה יהודי-הונגרי, חבר בתנועה הקומוניסטית הבלתי חוקית בהונגריה, נספה בשואה כקורבן הדיקטטורה של אנשי מפלגת צלב החץ.
קורות חיים > ילדותו

פשטי נולד בשם יוז'ף גצלר. לאביו הייתה חנות בדים בעיר הולדתו, אך הוא נפטר עוד בילדותו של פשטי ולכן אמו עברה לעיר מישקולץ לבית הוריה. אביה היה אדם דתי וניהל מזקקה. אחרי שגם אמה והורי אמה נפטרו בעודו גלצר עדיין ילד, מגיל שמונה גידלו אותו אחותו פאולה ובעלה, אוסקר וינצה, שהיה פקיד בבנק. וינצה היה חבר במפלגה הסוציאל-דמוקרטית ההונגרית (MSZDP) והיה לו עבר של חייל בצבא אדום ההונגרי של 1919 (הרפובליקה הסובייטית ההונגרית). ברנבאש פשטי סיים את לימודיו בגימנסיה הריאלית יאנוש הונפאלבי במישקולץ, שם היה תלמיד מצטיין וגם למד צרפתית על בוריה. הוא סיים את לימודיו בשנת 1938.
קורות חיים > בצרפת

הוא התכונן ללמוד הנדסה כימית, אבל בשל מוצאו היהודי, חוק הנומרוס קלאוזוס המפלה לא נתן לו הזדמנויות ללמוד באוניברסיטה בהונגריה ובשנת 1938 החל את לימודיו בטולוז, צרפת. כסטודנט באוניברסיטה הוא התגורר עם שני סטודנטים הונגרים, ג'רג' הונטי (מקודם: דויטש) וארווין גזדג שלמדו שם מאותה סיבה. הוא סיים בשנת 1941 תואר בהנדסה כימית.
בשנת 1940 הצטרף למפלגה הקומוניסטית של צרפת, שחבריה ארגנו כינוס עבור לוחמי מלחמת האזרחים בספרד מהבריגדה הבינלאומית שנכלאו בצרפת. בשנת 1941 הוא היה כבר חבר מלא במפלגה הקומוניסטית של צרפת והצטרף גם למחתרת הצרפתית. הוא השיג תלושי מזון והפיץ מסמכים מזויפים למהגרים וכן הפיץ עלונים נגד היטלר. הוא המציא שיטה להפצת העלונים בסיכון נמוך, על יד כך שקשר את העלונים העטופים בגליל עם חוט, שם את קצה החוט בחומצה חנקתית והניח את כל חבילה בחלון חדר מדרגות. לאחר כ-10–15 דקות, החומצה עיכלה את החוט והעלונים התפזרו לרחוב.
קורות חיים > בחזרה להונגריה

באוגוסט 1943 חזר להונגריה עם ויזה תקפה, אך במסע הרפתקני וזאת, כדי להמשיך בעבודות ההתארגנות הקומוניסטית הבלתי חוקית שם. הוא השיג את מסמכי הזיהוי של ברנבאש פכר, בן כיתתו במישקולץ שנפטר בינתיים והשתמש בהם על ידי זיוף השם "פכר" ל"פשטי". מסופר שגם ביצע מעשי חבלה במקום עבודתו במפעל הכימי לשם הלך לעבוד כפועל פשוט.
לאחר הכיבוש הגרמני של הונגריה (19 במרץ 1944), בהוראת המפלגה עזב את המפעל הכימי והלך באופן בלתי חוקי לקחת חלק פעיל בתנועת ההתנגדות. הוא הוביל "קבוצת פעולה" באי צ'פל. הם ציירו כתובות נאצה אנטי-פשיסטיות והניחו שלטים קשורים לקווי חשמל. ברנבאש פשטי המציא אז את "סליל שאגווארי", שכלל חבילה של מאות עלונים קשורים ביחד כסליל, בחיבור רופף. זה הורכב על קצה טמבון החשמלית. עם התחלת נסיעת החשמלית התגלגל הגליל ופיזר את העלונים. היא נקראה "סליל שאגווארי" מכיוון שהעלונים שהופצו בדרך זו היו הראשונים שבישרו על הריגתו של אנדרה שאגווארי. בנוסף, פשטי היה מעורב בהכנת תעודות זהות מזויפות וזיוף כרטיסי אוכל. בתוך כל אלה ליוותה אותו כלתו דאז, שרה ישראל, עמה היה בקשר עד ה-13 בספטמבר 1944.
ב-23 בנובמבר 1944 הצליחו שלטונות צלב החץ ללכוד ולעצור את שני שותפיו לפעולות החבלה ותוך זמן קצר לאחר מכן לכדו גם את ברנבאש פשטי. הם הועברו לכלא הריכוז בשדרת מרגיט ועונו קשות. משם, ב-12 בדצמבר, הועברו כאסירים פוליטיים באוטובוסים לכלא בשופרונקהידה. גם בית המשפט צבאי של מפלגת צלב החץ העביר לשם את מטהו והחל במשפטים ובגזרי דין המוניים של עונש מוות. ב-22 בדצמבר נשמע עניינם של ברנבאש פשטי וחבריו. הם נידונו למוות בתלייה, שלמחרת הומתק לירי. העונשים הוצאו לפועל ב-24 בדצמבר 1944 על ידי חיילים מתנדבים בחצר הכלא. באותו יום הוצא להורג בשופרונהידה גם אנדרה בייצ'י-ז'ילינסקי, הפוליטיקאי ההונגרי רב ההשפעה אשר נודע בהתנגדותו לגרמניה הנאצית.
ספרות

אטה נאג': ברנבאש פשטי, סקירת שופרונן 17 (1963), 343-342.
אלברט גאל: האיש בעל שלושה שמות [רומן ביוגרפי], בודפשט : 1965.
שאנדור הגדוש: ברנבאש פשטי (1920–1944), פרסומי היסטוריה של המפלגה 25 (1979), 213–229. היא. (גישה מקוונת: Historical Miniatures V. - הוא היה רק בן 24, Barnabás Pesti (1920-1944), חוברות 149, בודפשט, 2013)
סאלי קירקלנד

| --- | --- |

 לידה:  31 באוקטובר 1941 (בת 82) ניו יורק, ניו יורק, ארצות הברית 
 מדינה:  ארצות הברית 
 תקופת הפעילות:  מ-1960 
 מקום לימודים:  האקדמיה האמריקאית לאמנויות הדרמה (1961) 
 פרסים והוקרה:  פרס גלובוס הזהב לשחקנית הטובה ביותר - סרט דרמה (1988) 
 http://www.sallykirkland.com/
 פרופיל ב-IMDb
 
סאלי קירקלנד (באנגלית: Sally Kirkland; נולדה ב-31 באוקטובר 1941) היא שחקנית קולנוע אמריקאית, זכתה בפרס גלובוס הזהב והייתה מועמדת לפרס אוסקר לשחקנית הטובה ביותר בשנת 1987 על תפקידה בסרט "אנה".
ביוגרפיה

קירקלנד נולדה בניו יורק, קרויה על שם אמה שהייתה עורכת מגזיני האופנה "ווג" ו"לייף". אביה, פרדריק מק'מייקל קירקלנד עבד בעסקי מיחזור מתכת. קירקלנד למדה משחק תחת חסותם של לי סטרסברג ואנדי וורהול.
קירקלנד התחילה לשחק ב-1962 בהופעות באוף ברודוויי, התפרסמה בעולם הקולנוע בשנת 1973 עם הופעות קטנות בסרטים "העוקץ" ו"כך היינו".
בשנת 1987 קירקלנד הופיעה לראשונה בתפקיד ראשי בדרמה "אנה", בסרט גילמה את גיבורת העלילה אנה, שחקנית צ'כית שהוגלתה מארצה לאחר "האביב של פראג" ודיכויו ב-1968. אנה חיה בניו יורק עם בן זוגה, במאי של פרסומות, ומאמצת שחקנית צ'כית צעירה בשם כריסטינה שמגיעה אף היא לארצות הברית. אנה מספקת לבת דמותה הצעירה קורת גג ותמיכה, אבל ביטחונה מתערער כאשר הצעירה מתחילה לגרוף הצלחות על חשבונה. תפקיד זה הקנה לקירקלנד את פרס גלובוס הזהב, את פרס אינדפנדנט ספיריט ומועמדות לפרס אוסקר לשחקנית הטובה ביותר. ב-1992 שיחקה בסרט הטלוויזיה "סיכון כפול" לצד ברוס בוקסלייטנר.
לאחר מכן השתתפה קירקלנד בתפקידים קטנים בהפקות "ברוס הגדול מכולם" ו"החיים בשידור חי" של רון הווארד.
בשנת 2016 שיחקה בקומדיית האימה "פסולת מאש" לצידם של אדריאן גרנייה ואנ'לין מק'קורד.
בשנת 2018 השתתפה בסרט הדוקומנטרי של נטפליקס "פמיניסטיות: מה הן חשבו?".
פילמוגרפיה

בלו (1968)
כך היינו (1973)
סינדרלה ליברטי (1973)
העוקץ (1973)
בשן חורקת (1975)
כוכב נולד (1975)
טוראית בנימין (1980)
אנה (1987)
המובחר שבמובחרים (1989)
רולטה רוסית (1989)
ג'י.אף. קיי - תיק פתוח (1991)
בלהט התשוקה (1992)
סטרינגר (1992)
Gunmen ‏ (1994)
מטען עודף (1997)
The Westing Game ‏ (1997)
החיים בשידור חי (1999)
הלוואי שתמות (2000)
ברוס הגדול מכולם (2003)
אדם וסטיב (2005)
נאו נד (2005)
טביעות אצבעות (2006)
גריפין ופיניקס (2006)
פגישת קפה (2006)
Off the Black‏ (2006)
סטן הגדול (2007)
חלומות הוליוודים (2007)
להחיות את מרי (2007)
Richard III‏ (2007)
Awakened ‏(2013)
פרוורי האימה (2014)
פסולת מאש (2016)
האישה השנואה ביותר באמריקה (2017)
The Walk‏ (2022)
Bobcat Moretti‏ (2022)
החבורה של בריידי (אנ') (2023)
Skeletons in the Closet‏ (TBA)
פילמוגרפיה > טלוויזיה

Double Jeopardy ‏ (1992) - סרט טלוויזיה
עולם חדש מופלא (1998) - סרט טלוויזיה של NBC
הערות שוליים

↑  Robinson, Chauncey K. (17 באוקטובר 2018). "Netflix feminists: Film on 1970s women's movement shows work still to do". www.peoplesworld.org. נבדק ב-15  ביולי 2019. {{cite news}}:  (עזרה)
| פרס גלובוס הזהב לשחקנית הטובה ביותר - סרט דרמה |
| --- | --- | --- |
| 1943‏-1960 | ג'ניפר ג'ונס (1943) • אינגריד ברגמן (1944) • אינגריד ברגמן (1945) • רוזלינד ראסל (1946) •רוזלינד ראסל (1947) • ג'יין ויימן (1948) • אוליביה דה הבילנד (1949) • גלוריה סוונסון (1950) • ג'יין ויימן (1951) • שירלי בות' (1952)• אודרי הפבורן (1953) • גרייס קלי (1954) • אנה מניאני (1955) • אינגריד ברגמן (1956) • ג'ואן וודוורד (1957) • סוזן הייוורד (1958) • אליזבת טיילור (1959) • גריר גרסון (1960) |  |
| 1961‏-1980 | גריר גרסון (1961) • ג'רלדין פייג' (1962) • לסלי קארון (1963) • אן בנקרופט (1964) • סמנתה אגר (1965) • אנוק איימה (1966) • אדית אוונס (1967) • ג'ואן וודוורד (1968) • ז'נבייב בוז'ולד (1969) • אלי מק'גרו (1970) • ג'יין פונדה (1971) • ליב אולמן (1972) • מרשה מייסון (1973) • ג'ינה רולנדס (1974) • לואיז פלטשר (1975) • פיי דאנאוויי (1976) • ג'יין פונדה (1977) • ג'יין פונדה (1978) • סאלי פילד (1979) • מרי טיילר מור (1980) |  |
| 1981‏-2000 | מריל סטריפ (1981) • מריל סטריפ (1982) • שירלי מקליין (1983) • סאלי פילד (1984) • וופי גולדברג (1985) • מרלי מטלין (1986) • סאלי קירקלנד (1987) • ג'ודי פוסטר/שירלי מקליין/סיגורני ויבר (1988) • מישל פייפר (1989) • קתי בייטס (1990) • ג'ודי פוסטר (1991) • אמה תומפסון (1992) • הולי האנטר (1993) • ג'סיקה לאנג (1994) • שרון סטון (1995) • ברנדה בלתין (1996) • ג'ודי דנץ' (1997) • קייט בלאנשט (1998) • הילרי סוונק (1999) • ג'וליה רוברטס (2000) |  |
| 2001-היום | סיסי ספייסק (2001) • ניקול קידמן (2002) • שרליז ת'רון (2003) • הילרי סוונק (2004) • פליסיטי האפמן (2005) הלן מירן (2006) • ג'ולי כריסטי (2007) • קייט וינסלט (2008) • סנדרה בולוק (2009) • נטלי פורטמן (2010) • מריל סטריפ (2011) • ג'סיקה צ'סטיין (2012) • קייט בלאנשט (2013) • ג'וליאן מור (2014) • ברי לארסון (2015) • איזבל הופר (2016) • פרנסס מקדורמנד (2017) • גלן קלוז (2018) • רנה זלווגר (2019) • אנדרה דיי (2020) • ניקול קידמן (2021) • קייט בלאנשט (2022) • לילי גלדסטון (2023) |  |
| --- | --- |
בקרת זהויות :  PLWABN: 9810696199805606  BNE: XX1174318  BnF: cb141937608 (data)  CANTIC: a1182153x  GND: 1023968339  ISNI: 0000 0001 0006 4248  LCCN: n90706809  NTA: 074813927  SNAC: w6xh0wzp  SUDOC: 17741393X  VIAF: 17433256   WorldCat (עם VIAF): 17433256
תרחיש שימוש

בהנדסת תוכנה ובהנדסת מערכות, תרחיש שימוש (באנגלית: Use Case) היא טכניקה לאיסוף וניתוח הדרישות הפונקציונליות של מערכות ושל מערכות-של-מערכות. תרחיש שימוש מורכב מרצף אירועים אחד או יותר, המתאר כיצד המערכת מתקשרת עם משתמשים (הקרויים "שחקנים") כדי להשיג יעד עסקי או פונקציה מסוימת. השחקנים בתרחיש שימוש יכולים להיות משתמשי קצה או מערכות אחרות. בפיתוח תוכנה זריז, מקובל לכנות את רצפי האירועים בתרחיש "סיפורים".
לרוב, תרחישי שימוש נכתבים בשפה פשוטה המובנת למשתמש הקצה או למומחה היישום, ולא בניב טכני. במקרים רבים תרחיש השימוש נכתב במשותף על ידי מנתחי המערכת ומשתמשי-קצה. נהוג לכתוב את התרחיש כמסמך ברור וקל להבנה בעיצוב פשוט, אף שבשנים האחרונות גובר השימוש בכלים ייעודיים המסייעים בכתיבת התרחישים.
בהנדסת מערכות, תרחישי שימוש משמשים לתיאור כללי יותר של הדרישות, ולרוב מתארים משימות או יעדים של בעלי עניין. לעיתים הדרישות המפורטות נאספות בתרשימי דרישות של SysML או באמצעים דומים.
היסטוריה

מקורם של תרחישי השימוש בעבודתו החלוצית של איוואר יאקובסון, שבשנת 1986 הגדיר לראשונה את טכניקת המידול החזותי לתיאור תרחישי שימוש. בהמשך, הרחיב יאקובסון רעיונות אלה כחלק מעבודתו על שפת המידול המאוחדת (UML) ו-RUP. עם השנים תרמו רבים נוספים לשיפור הטכניקות של יאקובסון, ובפרט קוּרט ביטנר, אליסטר קוֹבֶּרן וגונאר אוברגארד.
מתחילת שנות ה-90 ואילך, הפכו תרחישי השימוש לאחת הטכניקות המקובלות ביותר לאיסוף דרישות פונקציונליות בענף הנדסת התוכנה. השימוש בתרחישים אלה נפוץ במיוחד בקרב העוסקים בפיתוח מונחה עצמים אך אינו מוגבל לתחום זה, שכן תרחישי שימוש אינם מונחי-עצמים במהותם.
תבנית לתרחיש שימוש

בדיסציפלינת הנדסת התוכנה אין תבנית תקנית לתיעוד תרחישי שימוש מפורטים, ולמעשה מקובלות בענף מספר תבניות מתחרות. עם זאת, נכון לסוף המאה העשרים יש בענף הסכמה באשר לסעיפים העיקריים שיש לכלול בתרחיש שימוש. נוסף על כך, מקובל שיש לבחור בתבנית המתאימה לסוג הפרויקט, ולאכוף את השימוש בה באותו הפרויקט.
הסעיפים הבאים מקובלים:
זיהוי ושם תרחיש השימוש
זיהוי האיטרציה
תקציר
תנאי התחלה
אירועים מזניקים
מסלול עיקרי
מסלולים חלופיים
תנאי סיום
כללים עסקיים
הערות
הכותב ותאריך
בתבניות שונות יש לעיתים סעיפים נוספים כגון שחקנים, חריגים, המלצות וכדומה. ייתכנו גם סעיפים הקשורים לתעשייה מסוימת.
תבנית לתרחיש שימוש > שם תרחיש השימוש

שם תרחיש השימוש הוא המזהה הייחודי של התרחיש במקבץ. על השם להיכתב בצורה של פועל-שם-עצם (לדוגמה, משוך כסף, העבר מסר) ולתאר יעד שניתן להשלים אותו (לדוגמה, רשום משתמש עדיף על רישום משתמשים). שם קצר בן שתיים עד שלוש מילים הוא המיטבי. שמות ארוכים יותר כדאי לקצר, ולרוב ניתן לעשות זאת בקלות. השימוש בשמות הנגזרים מיעדיו של השחקן הראשי בתרחיש מסייע להבטיח שהתרחיש יישאר מונחה-משתמש.
תבנית לתרחיש שימוש > תקציר

סעיף זה משמש להצגת תמצית התרחיש. בשלבים מוקדמים של הפיתוח, אפשר לרוב להסתפק בסעיף זה. התקציר מספק תיאור קצר וזריז של התרחיש, ונועד לחסוך לקורא את הצורך לקרוא את התוכן המלא של תרחיש השימוש. כפי ששמו רומז, על התקציר להיות קצר ותמציתי, ולפרט הן את היעד העיקרי של התרחיש והן את השחקן הראשי בו.
תבנית לתרחיש שימוש > תנאי התחלה

סעיף זה משמש להצהרה על תנאים החייבים להיות נכונים כשמשתמש מתחיל את תרחיש השימוש. עם זאת, תנאי ההתחלה אינם בהכרח האירועים המזניקים את תרחיש השימוש. אם אחד או יותר מתנאי התחלה אינו מתמלא, התנהגותו של התרחיש נחשבת כלא מוגדרת.
תבנית לתרחיש שימוש > אירועים מזניקים

סעיף זה מתאר את האירועים או תנאי ההתחלה הגורמים להפעלת תרחיש השימוש. אירועים אלה עשויים להיות חיצוניים, תלויי-זמן או פנימיים.
תבנית לתרחיש שימוש > מסלול עיקרי

סעיף זה נדרש כמינימום בכל תרחיש שימוש והוא משמש לתיאור הרצף העיקרי או הטיפוסי של האירועים בתרחיש השימוש. לרוב, רצף זה מתואר כרשימה ממוספרת של צעדים. לדוגמה:
המערכת מבקשת מהמשתמש להזדהות.
המשתמש מזין את שם המשתמש והסיסמה שלו.
המערכת בודקת את המידע שהוזן ומכניסה את המשתמש למערכת.
תבנית לתרחיש שימוש > מסלולים חלופיים

תרחיש שימוש יכול להכיל גם מסלולים משניים או רצפי אירועים חלופיים למסלול העיקרי. בסעיף זה מקובל גם לתאר חריגות ולתאר את מהלך העניינים כאשר דברים אינם מסתדרים כהלכה.
דוגמה לתרחיש שימוש

זיהוי ושם התרחיש - דוגמה 1, משוך כסף.
זיהוי האיטרציה - מסלול עיקרי יפותח כחלק ממהדורה 1 של התוכנה.
תקציר - תרחיש שימוש זה מאפשר ללקוח הבנק המצויד באמצעי זיהוי למשוך כסף מכספומט.
תנאי התחלה
המערכת מקוונת.
יש לפחות סכום מינימלי בקופת המכונה.
מסלול עיקרי
מסלולים חלופיים
הסכום המבוקש גדול יותר מסך הכסף בקופה.
| --- | --- |
בקרת זהויות :  NLI: 987007532654505171  GND: 1299587100  LCCN: sh98004228
מקס הזועם (סרט)

| --- | --- |

 בימוי:  ג'ורג' מילר 
 הופק בידי:  בירון קנדי, ביל מילר 
 תסריט:  ג'ורג' מילר, בירון קנדי 
 עריכה:  Clifford Hayes 
 מוזיקה:  בריאן מאי 
 צילום:  דייוויד אגבי 
 מדינה:  אוסטרליה 
 חברת הפקה:  Kennedy Miller Mitchell 
 חברה מפיצה:  Roadshow Home Video, נטפליקס 
 שיטת הפצה:  וידאו על פי דרישה 
 הקרנת בכורה:  12 באפריל 1979 
 משך הקרנה:  88 דק' 
 שפת הסרט:  אנגלית 
 סוגה:  סרט פעולה, סרט דיסטופי, סרט ויגילנטה 
 הכנסות באתר מוג'ו:   madmax
 פרסים:  פרס AACTA לעריכה הטובה ביותר (Clifford Hayes)  פרס AACTA לפסקול המקורי הטוב ביותר (בריאן מאי) 
 סרט הבא:  מקס הלוחם בדרכים 
 www.madmaxonline.com
 דף הסרט ב־IMDb
 
מקס הזועם (באנגלית: Mad Max) הוא סרט פעולה דיסטופי אוסטרלי משנת 1979 בבימויו של ג'ורג' מילר ובכיכובו של מל גיבסון בתפקיד הראשי. זהו הסרט הראשון בסדרת סרטי מקס הזועם, אשר כוללת שלושה סרטי המשך וסרט פריקוול.
עלילה

עלילת הסרט מתרחשת בעתיד דיסטופי באזור שומם של אוסטרליה בו החברה נמצאת על סף קריסה עקב משבר אנרגיה חמור. הממשל מנסה לשמור על הסדר באמצעות כוח משטרה צבאי למחצה בו עובד גם מקס רוקטנסקי (מגולם על ידי מל גיבסון).
הסרט נפתח במרדף מהיר לאחר שחבר כנופיית האופנוענים המטורף נייטריידר הורג שוטר וגונב ניידת משטרה. מקס יוצא בעקבותיו, המרדף יוצא מכלל שליטה ונייטריידר מת לבסוף בתאונה קטלנית. אירוע זה מושך את תשומת הלב של כנופיית האופנוענים אליה השתייך נייטריידר, אותה מנהיג הפושע הסדיסט טוקאטר, אשר מעוניינת לנקום במקס.
כנופיית האופנוענים של טוקאטר זורעת בינתיים הרס בעיירה המקומית, ומקס הופך יותר ויותר מודאג לשלומם של אשתו, ג'סי, ובנם הצעיר, ספרוג. מקס שולח את משפחתו לטיול על מנת להגן עליהם, אף על פי כן הם נרדפים בהמשך על ידי הכנופיה של טוקאטר, אשר מצליחה להגיע אליהם, להרוג את בנו של מקס, ספרוג, ולפצוע באופן אנוש את אשתו ג'סי.
מקס מחליט בעקבות כך לצאת למסע נקמה בכנופיית האופנוענים של טוקאטר. הוא מצליח לצוד ולהרוג את חברי הכנופיה בזה אחר זה בעימותים אכזריים, ובסוף הסרט הוא מתעמת עם טוקאטר.
צוות השחקנים הראשי

מל גיבסון בתפקיד מקס רוקטנסקי
ג'ואן סמואל בתפקיד ג'סי רוקטנסקי
יו קייס-בירן בתפקיד טוקאטר
סטיב ביזלי בתפקיד ג'ים "גוס" ריינס
טים ברנס בתפקיד ג'וני הילד
רוג'ר וורד בתפקיד פיפי מקפי
הפקה

מקס הזועם היה סרט הבכורה של ג'ורג' מילר, אשר היה באותו העת רופא במקצועו, שמימן באופן חלקי את הפקת הסרט עם הרווחים שלו מהעבודה בחדר המיון. התסריט של הסרט, שנכתב במשותף על ידי מילר וג'יימס מקאוסלנד, נוצר בהשראת מקרי אלימות אליהם נחשף מילר בעבודותו כרופא.
רוב הצילומים לסרט צולמו במלבורן שבאוסטרליה ובפאתי העיר במשך שישה שבועות. הסרט צולם בתקציב צנוע של 400,000 דולרים אוסטרלים, והצליח לגרוף לאורך השנים מעל ל-100 מיליון דולרים ברוטו ברחבי העולם, ובעקבות כך קבע שיא גינס לסרט הרווחי ביותר בכל הזמנים. עד היציאה לאקרנים של הסרט "פרויקט המכשפה מבלייר" בשנת 1999.
הסרט נודע במיוחד בזכות מרדפי המכוניות שבו, אשר בוצעו על ידי נהגי פעלולים אמיתיים ללא שימוש בגרפיקה ממוחשבת - טכנולוגיה שלא הייתה זמינה באותה התקופה.
הערות שוליים

↑  Robinson, Joanna (15 במאי 2015). "8 Reasons Why Mad Max Is the Most Improbable Franchise of All Time". Vanity Fair. נבדק ב-15 במרץ 2018. {{cite web}}:  (עזרה)
↑  Robertson, Patrick (1991). Guinness Book of Movie Facts and Feats. Abbeville Press. p. 34. ISBN 9781558592360.
| --- | --- |
בקרת זהויות :  LCCN: no2015081277   WorldCat (עם LCCN): no2015-081277
לוסי רובינסון

| --- | --- |
אין תמונה חופשית
 לידה:  7 בספטמבר 1968  (בת 56) וורת'ינג, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1989 
 בן או בת זוג:  ניקולס מורצ'י (1999–?) 
 פרופיל ב-IMDb
 
לוסי ג'יין רובינסון (באנגלית: Lucy Jane Robinson; נולדה ב-7 בספטמבר 1968) היא שחקנית טלוויזיה אנגלייה.
ביוגרפיה

רובינסון נולדה בוורת'ינג (אנ') שבמחוז מערב סאסקס. אביה רוברט רובינסון (אנ') היה עיתונאי ומנחה בטלוויזיה.
היא שיחקה בין השאר בתפקיד לואיזה הרסט בסדרת הטלוויזיה "גאווה ודעה קדומה" משנת 1995, בתפקיד רובין דאף בעונה החמישית של הסדרה "רגליים קרות", ראש העיר כריסטבל ויקהאם בעונה השנייה של הסיטקום "הקו הכחול הדק" ובתפקיד פאם דרייפר בסדרה "סקס, רובים ופרברים".
רובינסון הופיעה בסרט "ברידג'ט ג'ונס: עובדות החיים" בתפקיד ג'ייני, ובתפקיד פראו קלוביס, המזכירה של דוכס מנהטן, בפרק "ארץ חדשה" בסדרת המדע בדיוני "דוקטור הו". היא גילמה את גברת הרסט בעיבוד ל"גאווה ודעה קדומה" ואת גברת אלטון בעיבוד משנת 1996 לרומן "אמה". עוד שיחקה בתפקיד הארייט בורג'ס באופרת הסבון "איסטאנדרס" והופיעה בפרק בסדרת הילדים "Powers" של רשת ה-BBC. רובינסון הופיעה בתפקיד גברת ריק בדרמה של ITV "ויליאם ומרי" לצדו של מרטין קלונס. היא גם השתתפה בסדרה "דוק מרטין" בכיכובו של קלונס בתפקיד הצ'לנית הולי.
ב-2014 שיחקה רובינסון בתפקיד 'ליז' (הגרסה הצעירה של המלכה אליזבת השנייה) במחזה "Handbagged" מאת מוירה בופיני (אנ').
ביוגרפיה > חיים אישיים

רובינסון נשואה לשחקן ניקולס מורצ'י (אנ').
הערות שוליים

↑  "Robinson, Lucy". BFI Film & TV Database. British Film Institute. אורכב מ-המקור ב-2009-02-08. נבדק ב-2008-10-06.
↑  Action TV Online - Powers episode guide
פינגולפין

| --- | --- |

 שם ספר:  הסילמריליון, שר הטבעות
 מידע
 מקום לידה:  אמן
 גזע:  עלף
 תואר:  נסיך עלפים, המלך העליון על הנולדור
 מקום פטירה:  אנגבנד, הארץ התיכונה
 דמויות קשורות
 משפחה:  פינווה (אב), פאנור (אח למחצה), פינרפין (אח), טורגון, פינגון וארד'ל (ילדים).
 אויבים:  מורגות' 
 
פינגולפין הוא דמות בלגנדריום של טולקין. פינגולפין היה עלף קדום ומלך עלפים בעידן הראשון, שנולד באמן והיגר עם הנולדור לארץ התיכונה. הוא נהרג בקרב מול מורגות'.
חייו של פינגולפין

פינגולפין היה בנו של פינווה וינדיס, אחיו של פינרפין ואחיו למחצה של פאנור. בצעירותו, התחרה עם פאנור על תשומת לב אביו, תחרות שהובילה לעימות ישיר ביניהם בכיכר העיר העלפית טיריון שבאמן. למרות המתיחות ביניהם ולמען אביו, פינגולפין השלים עם פאנור לאחר כמה זמן, קיבל את עובדת בכורותו של פאנור והבטיח שילך אחריו. ובאמת, הוא קיים את הבטחתו- כאשר פאנור הוביל את מרד הנולדור ומעבר הנולדור לארץ התיכונה, פינגולפין הוביל את עדתו אחריו.
בארץ התיכונה, מלך פינגולפין על כל הנולדור. הוא היה אחד מהמלכים החזקים בעידן הראשון, לצד תינגול מלך דוריאת. פינגולפין היה אחד מהדמויות החזקות ורבות העוצמה ביותר ביקום של טולקין. לפני מותו, מרוב תסכול וייאוש לאחר הפסד העלפים ובני הגזעים החופשיים למורגות', הוא יצא לחפש את מורגות' בעצמו. אך מורגות' טמן לו מלכודת ולכד אותו. אך פינגולפין הזמין אותו לדו-קרב, שלו מורגות' נאלץ להיענות. פינגולפין הכה את מורגות' קשות ואף פצע אותו בחרבו שבע פעמים, פצעים שמורגות' זכר שנים לאחר מכן, ומוזכר שהם עדיין מכאיבים לו פעמים רבות. למרות הצלחתו היחסית של פינגולפין ועוצמתו הרבה לא הספיקה מול מורגות', שהיה איינו. הוא נהרג בקרב מול מורגות', ועיט- מנוה תורונדור נשא את גופתו לבנו טורגון, שקבר אותו תחת לתל אבנים.
משפחתו של פינגולפין

בניו של פינגולפין היו פינגון, מלך דור-לומין ולאחר מכן המלך העליון על הנולדור, וטורגון, מלך ממלכת גונדולין הנסתרת והמלך העליון על הנולדור לאחר מות פינגון. בתו הייתה ארד'ל, אשתו של אאול העלף האפל, ואימו של מיגלין מגונדולין. מפינגון בנו יצא זרע המלוכה של העלפים, ובנו אריניון "גיל-גלד" היה המלך העליון האחרון על כל העלפים. מטורגון יצא זרע אארנדיל ומלכי בני האדם, שממנו לבסוף יצא ארגורן השני, המלך אלסר. כך קשורים כל מלכי הנומנורים, ולאחר מכן כל מלכי ארנור וכל מלכי גונדור לפינגולפין, שהיה אחד מאביהם הקדמונים.
מלכות לפי טולקין

לפי טולקין, פינגולפין הוא בית המלוכה הנכון והצודק של העלפים, ובנו פינגון ונכדו גיל-גלד הם המלכים הנבחרים של העלפים. בית המלוכה המקורי של העלפים היה בית פאנור, אולם לאחר שבועת בני פאנור וכל המעללים שקרו בעידן הראשון בעקבות פאנור עצמו, נלקחה ממנו הבכורה והועברה לפינגולפין. הבית השני בחשיבותו בעולם של טולקין הוא בית פינרפין, אחיו הקטן של פינגולפין.
| הלגנדריום של טולקין: עולם הפנטזיה של ג'>  ר. ר. טולקין |
| --- | --- | --- |
| ספרים | ראשית הימים והעידן הראשון: הסילמריליון (שלושת הסיפורים הגדולים: ילדי הורין • מפלת גונדולין • סיפורם של ברן ולות'יין)  העידן השני: סיפורים שלא נשלמו  העידן השלישי: ההוביט • שר הטבעות  כרכים נוספים: הרפתקאות תום בומבדיל • עץ ועלה • תולדות הארץ התיכונה |  |
| עיבודים קולנועיים וטלוויזיוניים | ההוביט (1977) • שר הטבעות (1978) • שיבת המלך (1980) • המצוד אחר גולום • ניצוץ של תקווה • טרילוגיית שר הטבעות (אחוות הטבעת • שני הצריחים • שיבת המלך) • טרילוגיית ההוביט (מסע בלתי צפוי • מפלתו של סמאוג • קרב חמשת הצבאות) • שר הטבעות: טבעות הכוח • סדרת הטלוויזיה "ההוביטים" • שר הטבעות: מלחמת הרוהירים |  |
| דמויות | אאומר • אאורל • אארנדיל • אורוון • אזוג • אילובטר • איסילדור • אלרונד (משפחת אלרונד) • אראגורן • ארוון • בולג • בורומיר • בילבו בגינס • בלג קותליון • ברד הקשת • ברן • גולום • גיל גלד • גילדור • גימלי • גלדור הגבוה • גלדריאל • גנדלף • הואור • הורין תליון • טואור • טורין טורמבר • לגולאס • מורגות' • מורוון אלדוון • מיגלין • מים הגמד • מריאדוק ברנדיבאק • נאזגול • ניינור ניניאל • סאורון (העין) • סארומן • סמאוג • סמוויז גמג'י • פינגולפין • פינווה • פינרוד • פרגרין טוק • פרודו בגינס • פרמיר • קירדן • רדגסט • תאודן • תום בומבדיל • תורין צינת-אלון • תינגול סיעות העלפים: האברי • האלדר • הנולדור • הטלרי • הסינדר |  |
| מקומות | מקומות כלליים: אאה • אמן • ארדה • הארץ התיכונה • הארצות הדרומיות • בלריאנד • ולינור • ים בלגירארץ ר'ון • ימת ר'ון •   מהעידן הראשון: ממלכות הארץ התיכונה • ההרים הכחולים • הימרינג • אנפאוגלית • היתלום • אנגבנד • הלקרקסה (שלוש ממלכות העלפים: גונדולין • דוריאת • נרגותרונד) מהעידן השני והשלישי: נומנור • גונדור • ארנור • מינס טירית • מורדור • ים נורנן • רוהן (רשימת מלכים) • מוריה (קהזד דום) • לות'לוריין • ריוונדל • הפלך • ארבור • יער-אופל • קירית אונגול • מיתלונד • אוסגיליאת • ברד דור |  |
| יצורים אגדיים וגזעים | אורק • אדם (אדין • דונאדין) • עלפים • גמד • דרקון • הוביט • וארג • ולאר • מיאר (איסטרי) • בלרוג |  |
| קרבות | מהעידן הראשון: מלחמות בלריאנד (דגור-נואין-גיליאת • דגור אגלרב • דגור ברגולך • נירנית ארנוידיאד • מלחמת החרון) מהעידן השני: מלחמת הברית האחרונה מהעידן השלישי: האסון בשדות הסיפנים • קרב חמשת הצבאות • מלחמת הטבעת (קרב שדות הפלנור) |  |
| שפות | קווניה • סינדרין • הלשון השחורה |  |
| שונות | מושגים • מושגים בארץ התיכונה • המועצה הלבנה • הברית האחרונה • טבעות הכוח • מיתריל • פלנטיר • תורין ושותפיו • Into the West  • כריסטופר טולקין • טולקין (סרט) • השיר האחרון של בילבו |  |